Diatomitas

Diatomitas – baltos spalvos, panaši į kreidą nuosėdinė uoliena. Diatomitas lengvai sutrinamas ir tepa rankas. Pagrindinę uolienos masę sudaro titnagdumblių skeletai. Diatomitą sudaro: 86 % silicis, 5 % natris, 3 % magnis ir 2 % geležis.

Alfredas Nobelis 1866 m. atrado, kad nitroglicerinas yra žymiai stabilesnis, kai jis yra absorbuotas diatomite. Medžiagą, kurią sudaro diatomito sugertas nitroglicerinas jis pavadino dinamitu. Diatomitas taip pat plačiai naudojamas įvairių filtrų gamyboje, taip pat kaip įvairių toksinių medžiagų sorbentas, hidroponikoje ir kitur.

Kategorija:Nuosėdinės uolienos